Publication: Magyar Közlöny
Issue: MK-2008-80 (Year: 2008, Number: 80)
Era: 2004-2010
Section: A csõdeljárás alatt álló szervezet kifizetési kérelmének elbírálását a szervezet kérelmére legfeljebb hat hónapos idõtartamra fel kell függeszteni. Abban az esetben, ha az ügyfél a felfüggesztés idõtartama alatt nem igazolja, hogy a csõdeljárást a bíróság a csõdeljárásról és felszámolási eljárásról szóló 1991. évi XLIX. törvény 21. § (3) bekezdésének megfelelõen befejezetté nyilvánította, a kifizetési kérelmet az MVH elutasítja, az ügyfél támogatáshoz való jogosultsága megszûnik, és az általa igénybe vett támogatás jogosulatlanul igénybe vett támogatásnak minõsül.
Paragraph Index: 978

A csõdeljárás alatt álló szervezet kifizetési kérelmének elbírálását a szervezet kérelmére legfeljebb hat hónapos idõtartamra fel kell függeszteni. Abban az esetben, ha az ügyfél a felfüggesztés idõtartama alatt nem igazolja, hogy a csõdeljárást a bíróság a csõdeljárásról és felszámolási eljárásról szóló 1991. évi XLIX. törvény 21. § (3) bekezdésének megfelelõen befejezetté nyilvánította, a kifizetési kérelmet az MVH elutasítja, az ügyfél támogatáshoz való jogosultsága megszûnik, és az általa igénybe vett támogatás jogosulatlanul igénybe vett támogatásnak minõsül. Az MVH a döntésérõl határozatban értesíti az ügyfelet. VI. Kifizetés Amennyiben a támogatási kérelem alapján hozott támogatási döntés több kiadási tételt állapít meg, a döntés által rögzített egyes támogatható kiadási tételek összegét a kifizetési kérelem azonos elszámolható kiadási tételéhez tartozó kifizethetõ összege nem haladhatja meg. Az utolsó kifizetési kérelem benyújtása elõtt nem fizethetõ ki a támogatási döntéssel jóváhagyott elszámolható kiadások 80%-át meghaladó összeg. Ez a rendelkezés nem akadálya annak, hogy az ügyfél a kifizetési kérelemmel az említett mértéket meghaladó kiadást számoljon el, amely az utolsó kifizetéssel válik esedékessé. H I V A T A L O S É R T E S Í T Õ 2008/22. szám A forinttól eltérõ pénznemben kiállított számla vagy egyéb, a gazdasági eseményt hitelesen dokumentáló bizonylat esetén, azt a bizonylaton szereplõ (gazdasági) teljesítés idõpontját megelõzõ hónap utolsó – a Magyar Nemzeti Bank (a továbbiakban: MNB) által közzétett – hivatalos középárfolyamon kell átszámítani forintra. Az MNB által nem jegyzett pénznemben kifejezett összegeket a (gazdasági) teljesítés idõpontját megelõzõ hónap utolsó – az Európai Központi Bank (a továbbiakban: EKB) által közzétett – hivatalos középárfolyamán kell euróra, majd az MNB hivatalos árfolyamán kell forintra átszámítani. Az MVH a kérelmet annak hiánytalan beérkezését követõ hatvan napon belül bírálja el és közli döntését az ügyféllel. A kifizetést az MVH az ügyfélnek az MVH-nál az ügyfél-regisztrációs rendszerben nyilvántartott bankszámlájára történõ átutalással, forintban teljesíti a kifizetésrõl szóló döntés meghozatalától számított 30 napon belül. Kérjük ennek megfelelõen, hogy amennyiben a bankszámlaszáma vagy bármely más nyilvántartott adata megváltozott, és így eltér az ügyfél-regisztrációs rendszerben nyilvántartott adatától, a módosulást az MVH által rendszeresített G002 regisztráció módosító lap formanyomtatványon jelentse be az MVH székhely/lakóhely szerint illetékes megyei kirendeltségéhez. VII. Közlemény kapcsolódó mellékletei – Kifizetési kérelem – Fõlap D0810-01 (1. melléklet) – Számla- és bizonylatösszesítõ – A betétlap bizonylatösszesítõ D0034-02 (2. melléklet) – Számla- és bizonylatösszesítõ – B betétlap D0035-03 (3. melléklet) – Tételrészletezõ betétlap D0055-01 (4. melléklet) – Nyilatkozat közbeszerzési eljárás lefolytatásáról D0077-01 (5. melléklet) – Kitöltési útmutató (6. melléklet) – Jogcímre lezárt gépkatalógus (7. melléklet) VIII. Ellenõrzések A Mezõgazdasági és Vidékfejlesztési Hivatal a kifizetési kérelmeket adminisztratív úton teljeskörûen ellenõrzi, és jogosult helyszíni ellenõrzés, illetve szemle keretében is vizsgálni. IX. Kapcsolódó jogszabályok – a Tanács 2005. szeptember 20-i 1698/2005/EK rendelete az Európai Mezõgazdasági Vidékfejlesztési Alapból (EMVA) nyújtandó vidékfejlesztési támogatásról; – a Bizottság 2006. december 15-i 1974/2006/EK rendelete az Európai Mezõgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1698/2005/EK tanácsi rendelet részletes alkalmazási szabályainak megállapításáról; – a Bizottság 2006. december 7-i 1975/2006/EK rendelete a vidékfejlesztési támogatási intézkedésekre vonatkozó ellenõrzési eljárások, valamint a kölcsönös megfeleltetés végrehajtása tekintetében a 1698/2005/EK tanácsi rendelet végrehajtására vonatkozó részletes szabályok megállapításáról;

Source: https://magyarkozlony.hu/hivatalos-lapok/3ae0b7ae72b19f40e9a314061e931bfe001677b7/dokumentumok/a8c4a119cd61b56bbbe1e2050abf50031aa5b3e6/letoltes